LEIÐARVISIR Rit það , sem hjer fer úr hlaði , er svo mikil nýlunda íslendingum , að rjett þykir að fara nokkrum orðum um reglur þær , sem fylgt er um æviþátt hvers einstaklings , til nokkurrar glöggvunar lesendum . Mönnum er raðað eftir stafrofsröð . Nú er maður skírður tveimur eða fleiri nöfnum , og er þá miðað við það nafn , sem maðurinn gengur undir . Er það þá feitletrað , en hitt eða hin grannletruð . Onnur regla er sú , að miðað er við föðurnöfn , en alls ekki við ættarnöfn , svo sem sjálfsagt er , þar sem þau eru bönnuð í íslenzkum lögum . Nú vill einhver fletta upp á Eiríki prestaskólakennara og pró - fessor , og á hann þá að leita undir Eiríkur Eggertsson , en ættarnafn - ið er látið fylgja með ( Briem ) . Þriðja regla er sú , að fæðingarmánuður er táknaður með tölu og fæðingarár með tug og einingu ára , en sleppt þúsundi og hundraði ára , og skal nú taka dæmi til skýringar ( bls. 66 ) : Bjarni Jónsson , f. 21. 10. 81 ( fæddur 21. október , þ. e. 10. mánaðar , árið 1881 ) . For - nafn föður er skammstafað . For . Bjama vigslubiskups eru J. ( þ. e. Jón ) Oddsson og k . ( þ. e. kona hans ) 1. 6. 67 ( þau þá gift ) Ólöf Haf - liðadóttir o.s.frv . Nú er maður kvæntur , og er þá konunnar getið síðast í æviþætti hans . Um B. J. segir síðast : K. 15. 7. 13 Áslaug , f. 1. 2. 93 , Ágústsdóttir o . s . frv . Það merkir : Kona 15. júlí 1913 ( hann þá kvænt - ur ) Áslaug , fædd 1. febrúar 1893 , Ágústsdóttir o.s.frv . Að öðru leyti vísast til skrár um skammstafanir , er hjer fer á eftir , og til formálans , og er nauðsynlegt , að lesendur kynni sjer hann sem bezt .